《逸民诗 其一》
清代·沙张白

天地一邮传，百岁亦过客。踯躅古与今，劳劳事行役。

生忧在富贵，死忧在竹帛。于中有逸民，遗世而独立。

抱名逃空山，不愿入载籍。斯人苟不存，天地削颜色。

作者简介：沙张白（1626-1691）初名一卿，字介远，号定峰。江南江阴人，诸生，诗多咏古之作，乐府犹佳。著有《读史大略》《定峰乐府》《文选》《辟莽园诗钞》等。